Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: طب قول الى ربنا يجود عليك بيه دلوقتى منهم الجواب: لا

السؤال: بعض الناس ال بتتذكرهم عندما نتحدث عن الجمال الجواب: و الله ناس كتير مش عاوز أقول أسماء خايف لو بدأت أنسى ناس كتير

السؤال: هل تحب الفريق اول عبد الفتاح السيسى قلبك الجواب: لا حول ولا قوة إلا بالله ربنا يهدينى و يهديك

السؤال: في صفحه ع الفيس عيزاك تعمل لايك عليها انت وكل الناس الربعاويين هي صفحه الولد زميلي ال قولتلك عليه قبل كدا ال معتقل ممكن ؟ الجواب: طيب ابعتى لى اللينك

السؤال: زى مين الناس دى ؟ الجواب: ناس مين ؟ فين السؤال ؟ أنا أحط ايدى ع السؤال أجاوب ع طول

السؤال: ممكن اطلب منك طلب ؟ هو عمل انساني الجواب: تفضلى

السؤال: عندما نتحدث عن الجمــال اتذكر على الفور الجواب: الطبيعة بعض الناس

السؤال: مقلتلكاش قول هم مييييين راجع السوال يا عمنا الجواب: حبيب قلبى أنا مش حابب أتكلم عنهم بأى تفاصيل ماعدا إنهم ناس عزيزة علي و ليهم علىّ فضل غير كده مش حابب أتكلم عنهم احتراما لخصوصياتهم يمكن انت مش شايف الموضوع كده انت حر بس مش هتستفيد حاجة لو قلتلك جنسهم ايه

السؤال: طب رد ع السوال ال فات مانت قلت اكبر منك قشطه يعنى الجواب: لا يا عمنا مش قشطة أنا مابحبش أتكلم عن ناس إلا لما يكون فيه داعى احتراما لخصوصياتهم

السؤال: مليش دعوه مليش دعوه يا عمر طيب ابقا قول اسالونى تانى بقه الجواب: ماتزعلش

السؤال: طب احتفظ ومالو بس ولدين ولا بنتين ولا ولد وبنت ؟ دردشه عادى يعنى قول الجواب: هههههههه مالكش دعوة أنا محتفظ بشخصياتهم يعنى مش هتكلم عنهم

السؤال: الله يكرمك الجواب: و يكرمك يا صديقى

السؤال: هم مين ؟ معاك ف الكليه ؟ الجواب: لا أكبر منى بمسافة و كان ليهم تأثير إيجابى علىّ هحتفظ بشخصياتهم لنفسى

السؤال: نفسك ف ايه انهارده او الوقتى ؟ الجواب: اطمن على شخصيتين عزيزتين عليّ أوى ربنا يصلح لهم الحال و ييسر لهم الخير دايما ادعيلهم بقى من أكتر الناس المحترمة اللى عرفتها فى حياتى

السؤال: حاضر يا فندم مع تحيات صوت الضمير الجواب: ربنا يكرمك يا رب مستبشر لك خير إن شاء الله فى المستقبل

السؤال: برأيك هل الانسان مسير ام مخير ؟ الجواب: تانى الشيخ محمد الغزالى سئل السؤال ده فأجاب الإنسان نوعين واحد بيعيش فى الشرق و التانى فى الغرب الأول مسير و التانى مخير و كان قصده إن الغرب فكر فى القدرات و مساحات اختياره و إبداعه و استغلها فتمكن من الأسباب اللى ربنا وفرها أما احنا فتعلمنا الاستكانة و الخضوع و الاستسلام للظروف و التحجج بالقدر أنا شايف باختصار شديد جدا إن الإنسان مخير بحدود و إن أحيانا يختار الإنسان شىء يملك اختياره فربنا يعينه عليه أكتر و أكتر فلما زاغوا أزاغ الله قلوبهم و الذين اهتدَوا زادهم هدى و آتاهم تقواهم و تطبيق الكلام ده فى الحياة معناه إن الواحد يتحمل مسئولية نفسه و الواقع اللى هو عايش فيه و قراراته اللى بيتخذها كل يوم و مسئولية حسن استغلال المميزات اللى ربنا وهبها له و مسئولية التعامل مع العيوب اللى عنده و الأخطاء و بما أنها حرية محدودة بتتأثر بأمور خارجة عن الإرادة أحيانا يبقى يتواضع و يستعين بالله عز و جل دايما و يخلى قلبه متعلق بيه

السؤال: شكرا شكرا شفت الإجابه اللى تحت الجواب: يافندم انتى ليكى بصمة مميزة جدا فى الفريق ماتستقليش بنفسك احم و بالراحة علينا برضه

السؤال: 39 39 39 الجواب: كوباية النسكافيه

السؤال: الموت ماذا تمثل لكم تلك الكلمة ؟ الجواب: الانتقال من الدنيا للآخرة

السؤال: لسه زى ما انت اجاباتك بجددد تااااااااااامه فعلا ربنا يوفقك والله الجواب: ربنا يكرمك يسعدنى إنها تعجبك

السؤال: بجددددددددددد ربناااااااااا يوفقققققققققك يا ررررررررررب المهم بتذاكر ولا بتكبر دماغك زى بقيه الناس الجواب: هى مسألة نسبية مش دحيح بس برضه مش مكبر دماغى

السؤال: 10 الجواب: إننا نحن المسئولون عما وصلنا إليه و لن يتغير ما نحن فيه حتى نصل بجهود التغيير الإيجابى إلى الحد اللازم و ليذهب كل منا إلى ميدانه مصلحا نفسه و آخذا بيد غيره

السؤال: ااييييييييييش الاخباااار فى الجامعه الجدييييييييييده الجواب: الحمد لله زى الفل عندنا ميدتيرم الاسبوع ده دعواتك

السؤال: يا ريس من ساعة ما انت دخلت حاسبات والواحد ما يسمعش عنك الجواب: أصلى من ساعة مادخلت مش لاحق أشم نفسى كل ماطلع من حفرة أقع فى التانية بعيد عنك لكن الحمد لله اهو الواحد بيتعلم و عندى أمل الأمور تتظبط قريب أتمنى تكون انت بخير

السؤال: اذكر موقف لممكن كل ما تفتكره تضحك من الجواب: هههههههههههههه السؤال فى حد ذاته كان كفيل إنه يضحكنى و يبسطنى و الحقيقة إن المواقف كتير أكتر واحد حاضر ببالى دلوقتى لما أنا قلت إننا مش هنفضل قاعدين 4 ساعات نحضر فى جلسة مدتها نص ساعة و بالمناسبة كان فى بالى ساعتها إننا هنبقى اشتغلنا على الجلسة فى بيوتنا نحضر فيها و نناقش الأفكار بس فى الاجتماع و لكن بما أننا كنا بنطلع أفكار الأنشطة داخل الاجتماع فاحنا أخدنا بالفعل 4 ساعات تقريبا فى جلسة واحدة و يمكن أكتر من مرة حصلت احم و المشكلة بقى ماكانتش ف كده المشكلة فى إن الفريق أول ماسمع الكلمة دى منى كتبها ع سبورة التحضير فى مكان عالى لا يمكننى الوصول اليه بسهولة و كان شكلى وحش بقى لما الحاجة اللى قلت مش هتحصل هى بالظبط اللى حصلت و طبعا ده موقف واحد من المواقف التانية تهييس التحضير اللى كان بيحصل لنا و احنا شغالين لما كان الضغط و الإجهاد بيؤثر علينا فتحصل مواقف كوميدية كل شوية من حد معين و أحمد العطار و الألش بتاعه ده حاجة لواحده و مسألة التأخير اللى كنا شغالين له فيها و اللحظة اللى كانت يمنى بتبدأ تقول التقييم فيها الواحد كان بيحس إنه هيبدأ يتهزأ أهو

السؤال: اذكر موقف لممكن الجواب: يااااااااه تصدق ى السؤال ده جاى فى وقته ممكن دى بالنسبة لى تاريخ غير التاريخ عشق كده لوحده الحمد لله كما ينبغى و المواقف كتير أوى منها لما كنا فى بداية تأسيس الفريق فـ 2011 و كان ممكن ده شعار النشاط بتاعنا مش اسم الفريق نفسه كان دخل واحد ع الجروب و سألنا ما معناه هو انتوا تفتكروا هتبقوا قادرين تعملوا حاجة زى كده لوحدكم أفتكر لأ و حتى لو تدربتوا قبل كده هتبقى مجموعة كورسات بس مش هيبقى عندكم الخبرة الكافية و الناس التانية بقالها سنين فى الموضوع ده طبعا كان عنده جزء من الحقيقة لأن الفريق كان عبارة عن 5 أعضاء كلهم لسة داخلين تانية ثانوى و كان عنده جزء غير حقيقى و هو إن كان عندنا خبرات متفاوتة فى موضوع التدريب ده حتى كان مننا زميلة بدات تدرب من قبلها بـ 4 سنوات أصلا المهم إن كنا بنكلمه عن فكرة إن الخبرة أصلا عمرها ماتيجى إلا بالتجربة و كانت أجمل حاجة بقى إن اللى دافع عن فكرة النشاط أكتر مننا هم الناس المشاركين أصلا حتى منهم اللى قال إن مسألة إننا من نفس سنهم دى من الحاجات اللى شدتهم للنشاط ده من الأول فأصبحنا بعد كده زى ماتقول فى تحدى مع نفسنا إننا نثبت إنه ممكن و الحمد لله واجهنا تحديات كتيرة أوى فى السنة دى و كنا فى جلسة تطلع لنا مصيبة و تتحل بأمر الله سبحانه و تعالى و كانت بعض الناس منبهرة بفكرة النشاط و طريقة تنظيمة و إننا لسة صغيرين فى السن يعنى و كده و اتعلمنا من السنة دى حاجات كتيرة أوى أهمها إن مافيش مشكلة إلا و لها حل مهما كانت معقدة و متقفلة ف الأول بس برضه بحس كده دايما إن تطبيق حاجة زى كده داخل الفريق بيكون أقوى منه لو بحاول أطبقه لوحدى فى حياتى الشخصية مش عارف ليه و المواقف كتيرة برضه جدا لسة

السؤال: ماهى الدعوة التى لا تمل من ترديدها ياعمر ؟ الجواب: دعوات كتيرة منها اللهم اهدنى لأرشد أمرى و أعِذنى من شر نفسى

السؤال: إختبار الحياة الحقيقى فى التحدى والتغلب على النفس ،، أنا هقوم أذاكر وبإذن الله هخلص الجزء اللى المفروض أخلصه النهارده ،، وانت ؟؟ الجواب: ربنا يوفقك و ييسر لك أمرك محتاج لسة أصفى حاجة الأول قبل ما أكمل

السؤال: واضح ان مفيش مذاكرة الجواب: احم و واضح كمان إن فيه إجماع على كده

السؤال: انت ف سنه كام ؟ الجواب: أولى حاسبات و معلومات المنصورة

السؤال: بس مبلاقيكش بتسال خالص تقريبا او قليل اووووووووى الجواب: صحيح أسئلتى قليلة بسأل لما أبقى عاوز أعرف حاجة من شخص أو عنه و لما تبقى فى دماغى فكرة أو سؤال عاوز أعرف رأى الناس فيه نسيت أقول إنى ممكن ما أخليش اسمى ظاهر لما يبقى السؤال ممكن يتفسر غلط من اللى بسأله أو من حد تانى

السؤال: امتى تحس انك ممكن تسأل حد سؤال على ال بس مش عاوزه يعرف أنت مين ؟؟؟ الجواب: يمكن لما تبقى معرفة الشخص إنى أنا اللى بسأل هتخليه يكون غير صريح معايا بس عادة يعنى بظهر اسمى فى الأسئلة اللى بسألها

السؤال: ما هو الموقف الذي تحلم أن تعيشه ؟؟ الجواب: أموت و أنا راضى عن حياتى اللى تركت أثر فى الأرض يرضى ربنا سبحانه و تعالى

السؤال: قول اى شئ يعطى تفائل لمن حولك الجواب: ربنا سمى نفسه الشكور و سمى نفسه الكريم

السؤال: ده معتمد على الروح مش العنين ده رايي ومش بيحصل غير مرة واحده بس واللى بيحصل فى فترة المراهقة او غيرها بيكون مجرد حب الحب من الو نظرة هى نص روح قابلت نصها التانى وصعب تميزه فى وسط التدنى الخلقى والفنى اللى عايشين فيه صح ولا ايه رايك ؟ الجواب: ماقدرش أقول إن الكلام ده غلط لمجرد إنى ماعشتهوش و ماقدرش أقول إنه صح لمجرد إنها نظرة معروفة بين الناس ماهو مش كل حاجة تنتشر بتبقى صح فى النهاية بعتقد إن دى مسألة من المسائل المبهمة اللى ماينفعش أقتنع بيها لذاتها كده و مافيش عليها دليل من التجربة و لا من الفلسفة حتى لو فيه حالات كده فبرضه ماينفعش أعمم بالسهولة دى المشكلة هنا إن القناع دى بتخلى الواحد أحيانا يجرى ورا سراب امتى هلاقى فتاة أحلامى اللى تخطف قلبى من أول نظرة مع إن ممكن مايكونش موجود أصلا بالشكل ده و الأهم من كده إنه حتى لو موجود فهو ممكن يدمر لو الواحد مانتبهش للحاجات الأهم زى إنه يتعلم عن العلاقات الأسرية أو يصلح عيوب شخصية موجودة فيه و بتضر من حوله فى النهاية زى ماقلت حتى لو اتفقنا على وجوده فهو صعب تمييزه

السؤال: 39 39 الجواب: معارض بشدة حتى لو فيه استثناءات شايف إن النظرة الأولى دى تعمل شهوة عذرا فى اللفظ مش حب و مش شرط يعنى تكون شهوة جسدية ممكن تبقى شهوة نفسية رغبة كده فى إن الواحد يكون بقرب شخص معين و يتهيأ له إنه نفسه فيه جدا بس بتكون طبيعة الرغبة دى شبه الطفل اللى نفسه فى الشوكولاتة عشان حلوة مش أكتر أما الحب فهو شقيق السعادة أعمق من كده بكتير جدا و يبنى مع الوقت مش يحصل بتفاعل مفاجىء أو نظرة سحرية

السؤال: بتفكر فى ايه بعد الجامعة تشتغل ولا تكمل دراسة الجواب: و الله يا أحمد أنا عاوز أشتغل من و أنا فى الجامعة أصلا بجانب الدراسة بس لسة مقدرش دلوقتى أما عن هل أكمل دراسة بعد البكالوريوس و لا لأ فده لسة ماوصلتش لنتيجة فيه الحقيقة لسة ماقررتش أبقى مركز على الجانب الأكاديمى و لا العملى أكتر بس حاليا أرجح العملى فى مجال البرمجيات يعنى من غير دراسات عليا و أدرس دراسة مفتوحة تانية بشكل ما للفلسفة و المنطق و التدريب

السؤال: اكتر فيلم كتاب رومانسى عرفته ؟ الرومانسية مش شرط حب واحد لواحده ممم اكتر ما هى بركان من المشاعر النقية اكتئ شئ بالنسبة ليا كانت قصيدة الجواب: بصراحة مش فاكر بس تصدق أنا محتاج حاجة من دى اليومين دول بس تكون حاجة صحية مش تجيب لى عقد زيادة

السؤال: دعيتلك اسال بقى براحتى قرات شئ عن الإقتصاد يمين يسار راسمالية اشتراكية الجواب: للأسف أكاد أكون أمّى فى المجال الاقتصادى من أقل المجالات إثارة لاهتمامى على خطورته الكبيرة

السؤال: الوعى الثقافى فى مصر و ثقافة الأهتمام بالكتب ف حد ذاتها ممكن تنتشر ازاى بين شعب مش لاقى ياكل ؟ الجواب: هنا مربط الفرس مين مستعد يتجرد للتعلم ؟ أصل مش منطقى تبقى الظروف متيسرة من الاول كده لكل الناس كده هيتساوى أصحاب الهمم و النفوس العظيمة مع الناس العادية لكن اللى يحصل إن يبقى الواقع بالشكل ده مش ظاهر له معالم و مش باينة بوادر الأمل ساعتها أصحاب النفوس العظيمة هم اللى هيبدؤوا التغيير و يقودوه بعد كده اللى هو بقى تلاقى ناس ماعندهاش فلوس تشترى الكتب و لكن برضه بتتصرف عشان تقرأ و تتعلم فالمسألة هنا إننا مش عاوزين كل الناس تبقى كده لأن ده مش طبيعى لكن بمرور الوقت تلاقى الناس اللى مستعدة تحارب دى بتزيد و المثال على ده من التاريخ فى رأيى المرحلة المكية و قارنى الحالة فيها بحالنا دلوقتى لو كنا عايشين معاهم ماكناش نقدر نتخيل إن الجاهلية تتكسر لكن ده اللى حصل و إن شاء الله هيحصل

السؤال: طيب هسال حبيت كام مره ؟ حب بجد مش مرهقه يعنى متتهربش بقه علشان متزعلنيش الجواب: مافيش أنا أصلا مقتنع بالجملة اللى بتقول 39 39 يعنى ممكن يبقى فيه إعجاب أو قبول أو شىء من التعلق لكن كل ده مش حب حتى لو أعراضه كبيرة و ظاهرة و إنما مقدماته مع الزواج الصحى بقى يتبنى الحب الحقيقى

السؤال: ازاى تفقد للتواذن ف الامور دى ؟ الجواب: أقصد فى كلامى أفقد التوازن بين جوانب حياتى المختلفة يعنى أتجه للمشاعر و انسى الإنجاز أو العكس أو أهتم بجانب من حياتى و أنسى التانى

السؤال: ايعنى إ مش موهل نفسياا الجواب: كويس إنك سألت ى بدل ماتتفهم الكلمة منى غلط لسة ماعنديش النضج الكافى لعلاقة الزواج أو الخطوبة كبداية و ده طبيعى فى السن ده من ناحية تانية هفرض جدلا إن قيمى تسمح لى أحب واحدة و أكون على علاقة عاطفية بيها من زواج ولا خطوبة و لكن هيبقى مجرد مشروع خطوبة إن جازت التسمية يعنى فى الحالة دى فلسة طريقة تعاملى مع الأمور تفتقد للتوازن المطلوب و ده واحد من عيوبى حاليا اللى بسعى للتخلص منها و لازم تتعالج قبل ما أدخل على المرحلة التانية دى من حياتى المرة دى مش متأكد إنى عرفت أوصل المعنى مظبوط فلو حاجة مش واضحة ياريت تسأل ى عنها بدل ماتتفهم بشكل غير سليم

السؤال: لو وحده فاجئتك وقالتلك بحبك هتعمل ايه ؟ الجواب: الحقيقة مش هتفاجىء بسهولة يعنى وارد يحصل الشعور ده عند حد تعاملت معاه زى بالظبط ماهو وارد يحصل عندى مع حد تانى أعتقد إن ده شىء محتمل فى تعاملتنا بس المهم هنا هنتعامل معاه ازاى و أنا مش شايف إنى أنفع لعلاقة حب فى المرحلة دى من عمرى لسة مش مؤهل نفسيا و أنا عارف نفسى كويس و لسة مش مؤهل للزواج طبعا عندى 19 سنة يعنى صغير فى السن و ماعديتش مرحلة المراهقة المتأخرة اللى بتخلص فى سن 21 و ماعنديش الاستقلال المالى عشان أبدأ أفكر فى حاجة زى كده كمان محتاج فى المرحلة دى أركز على الجانب العملى أبنى نفسى كويس و أعمل حاجة ليها قيمة عشان ماجيش بعد كام سنة أندم إن العمر جرى منى و ماعملتش حاجة كل ده يخلينى أؤكد لنفسى إنى مانفعش لحاجة زى كده دلوقتى الصبر لسة شوية كمان و إلا ببساطة هبقى ظلمتها معايا ظلم كبير أوى و هبقى ظلمت نفسى ظلم مش أقل منها هوصلها ده ازاى و فى نفس الوقت أكون مقدر لمشاعرها و لشخصيتها و كرامتها و حياتها ؟ مش عارف مش بعيد أستشير واحدة أكبر منى فى الموضوع ده أكون بثق فى رأيها تقولى ازاى أوصل الرسالة بأقل أضرار ممكنة طب أنا ليه قلت الرغى ده كله و ماختصرتش ؟ عشان الوقاية خير من العلاج تحسبا لحسن الحكاية تكون لها مقدمات دلوقتى ملاحظة أخيرة بقى معلش ادعى لى ربنا يهدينى و يثبتنى على الهدى لحسن أضعف و أظلم حد معايا ف يوم من الأيام الأمور فى وقتها بتكون بقيمتها و حلاوتها من غير إحساس إنى أخدت حاجة مش بتاعتى

السؤال: ليه مجتمعنا العربي بالذات بيحصر الحب بين ولد و بنت مع ان ربنا لما خلقنا في الدنيا خلق فينا برضو فطرة الحب لــ بابا و ماما والاخوات والاصحاب و غيرهم ؟ الجواب: أتفق معك إن الحصر ده مش سليم و المفروض نبطل نفهم الحب بسطحية أو نحبسه فى شهوة عاطفية

السؤال: هو فيه حاجه اسمها صداقه بين الولد والبنت ؟ انا مقصدش الصحوبيه اللي بتقلب بهبل و حجات حرام انا قصدي ان احيانا زي ما البنت مثلا بتصاحب بنت ممكن تصاحب ولد يكون معاها و يقف جنبها وهي كمان وكل ده في حدود الادب يعني اصحاب بجد الجواب: بشكل عام ماعتقدش مفهوم أصحاب بجد ده فيه نوع من الحميمية اللى لا يصح تواجدها بين الولد و البنت إلا فى إطارها الشرعى الموضوع له تفصيله لكنى أعتذر عنه عشان عندى حالة إجهاد شوية و من ناحية تانية لسة ماوصلتش لنهاية تحليلى للمسألة دى و ملاحظة فيه فرق بين إن ولد يساعد بنت تحتاج لمساعدته أو العكس و بين إنهم يبقوا أصحاب

السؤال: حاجه كانت ايام الطفوله ف التعاملات ، تتمني انك متكررهاش مع اولادك الجواب: الاستهانة بعقولهم و أفكارهم و شخصياتهم و عدم تقدير قيمتهم طبعا ماكنتش بعيش ف ده ع طول بس جربته

السؤال: ماذا تمثل الصلاة بالنسبة لك الجواب: الصلة بينى و بين الله

السؤال: 39 39 39 39 الجواب: جربى تغيرى جو ف أى فرصة قريبة عشان تخرجى من الضغط حتى لو هتبقى خروجة سريعة كده أما عن المدرسين فحاولى ماتخليش تأثير كلامهم ييجى عليكى بالسلب اوى هم برضه ف النهاية عاوزين مصلحتكم و حاولى تعملى توازن بين الجهد اللى تبذليه و بين إنك تعملى حاجات بتحبيها و لو بسيطة عشان تحافظى على طاقتك

السؤال: والله من 3 تيام فكرت اتصل بيك بس قلت اكيد مشغول فى المذاكرة عشان امتحانات ميدتيرم بلاش تشغله بالتوفيق الجواب: يا سيدى ابقى اتصل و مالكش دعوة حبيب قلبى

السؤال: غايب بقالك فترة حمدالله ع السلامة الجواب: الله يسلمك

السؤال: ماشاء الله ما شاء الله انا الحمد لله كويس انتا عامل ايه ؟ انتا بجد والله واحشنى صوتك فى قراءه القرأن اوووى الجواب: فكرتنى بأستاذ مصطفى معروف و العربى و الدين خليه واحشك يا عم أنا دلوقتى صوتى بقى رايح خلاص يعنى إجادة الأحكام أفضل لكن الصوت أسوأ

السؤال: 39 39 الجواب: ربنا يكرمها و يبارك فى عمرها و يسلمها من كل سوء أما عن الثانوية فلو فيها مشكلة معينة أقدر أساعد فيها فده يسعدنى

السؤال: عندى بكره امتحاااااااان ادعولى الجواب: بالتوفيق

السؤال: ماذا عن اجمل فترات حياتكم أخبرونى عنها الجواب: أعتقد إنها فترة تطوعى فى برنامج خطوة لمستقبلنا و أوقات شغلى فى فريق ممكن

السؤال: أكتب جملة تستحق التأمل الجواب: كل هذا حتما سيمر

السؤال: سؤالى لقايمتى انصحونى نصيحة لوجهة الله حتى لو كنتوا متعرفونيش الجواب: توازنى

السؤال: ما الذنب الذي تقترفه كثيرا ؟ الجواب: ربنا سترنى مش من الحكمة إنى أفضح نفسى

السؤال: رجل وامرأة أخطئوا ومع ثبات الخطأ واشتراك الاثنين فيه يتناسى الكل خطيئة الرجل بمرور الزمن وتصبح المرأة وصمة عار للكل باقى الزمن أيضا برأيك هو هو ظلم من المجتمع نفسه ام أن المرأة هى من ظلمت نفسهاا ؟ ولماذا ؟ الجواب: فى الموقف ده شايف إنه ظلم من المجتمع اما عن إن المرأة فى الموقف ده ظلمت نفسها فهو صحيح بس نفس الفكرة تنطبق على الرجل اللى ظلم نفسه بدرجة مش قليلة ربنا يعافينا و يعافيكم

السؤال: ممكن تنصحتى بقراءة كتاب معين بس ييكون شيق ومفيد ياريت لو يكون قريب من علم النفس الجواب: أنا شايف إنك لو دورت بنفسك هيكون أفضل من نصيحتى

السؤال: السلام عليكم الجواب: و عليكم السلام و رحمة الله و بركاته

السؤال: هل تحكوا لى قصصا لم اسمعها من قبل ؟ الجواب: يحكى أن أحدهم ولد ثم عاش ثم مات و لم يترك ما يستحق أن يذكر

السؤال: اهلك وقرايبك مع الاخوان ولا مع الجيش ؟ الجواب: مالكش دعوة

السؤال: هل تعتقد ان الموسيقى حرام ام حلال ؟ الجواب: لست من أهل الفتوى و اعتقادى لنفسى

السؤال: من وجهة نظرك متى يصل الفرد مننا الى مرحلة الاشباع القصوى في هذه الدنيا ؟؟ الجواب: لم أفهم المقصود بالإشباع الأقصى

السؤال: إ هو الخط الفاصل بين الهيبة والإحترام و الخوف وإ هى الخطوط الفاصلة بين البساطة و التفاهه الجواب: الخط الفاصل بين الخوف و الاحترام أعتقد إنه الشجاعة و تقدير الذات و الخط الفاصل بين البساطة و التفاهة إن البساطة لا تناقض العمق و المعرفة و إدراك الواقع

السؤال: تحمل مسئوليه الاطفال مهمه من ف مجتمعنا المسئوليه اصبحت ملقاه ع الام وبتخلي واضح من الاب بحجه الانشغال بالعمل او السفر او غير ذلك رايك الجواب: مهمة الأم و الأب معا فى نظرى التربية محتاجة الاتنين عشان تتكامل خاصة إن بيكون الأب أكثر حزما فى الغالب و الله أعلم و إن كنت لا أنكر برضه إن أثر الأم فى العموم أكبر من أثر الأب يمكن لطبيعة الأم و طبيعة تعاملها مع الطفل و الله أعلم بس أنا شايف إن الغربة اللى تبقى بين الأب و أولاده مش حاجة كويسة أبدا و إن تحميل الأم كل مسئولية التربية مش شىء كويس فى العموم و من حق الأم برضه يكون ليها جانب من حياتها بره البيت مش تبقى محبوسة فيه مع أطفالها و بس

السؤال: أحس بشعور غريب اذا الجواب: مافهمتش السؤال

السؤال: يبقي إيه الحل لما أسرتك وأقرب الناس تتخلي عنك عشان عايزنك تحقق رغباتهم علي حساب مستقبلك وأنها توصل أنهل يتبرو منك الجواب: بعتذر على تأخرى فى الرد كنت محتاج أصفى ذهنى شوية عشان أفكر فى سؤالك صح أعتقد إن الحل هنا هو التوازن يعنى ماتخليش علاقاتك تطغى على احتياجاتك و طموحاتك و فى نفس الوقت ماتخليش السعى لمستقبلك ينسيك الناس مش مطلوب تتخلى عن أهدافك عشان رغبات الآخرين فى الوقت نفسه مش لازم يبقى فيها صدام بمرور الوقت الناس اللى حواليك بتتعلم ماتتدخلش فى اختياراتك زيادة عن اللزوم

السؤال: السلام عليكم يا عمر الجواب: و عليكم السلام و رحمة الله و بركاته أنعم الله عليك بالجنة

السؤال: لماذا يرتبط الفن بالفساد والانحطاط غالباً ؟ الجواب: مش متفق الفن يرتبط بالانحطاط لما يكون الانحطاط هو اللى غالب زى الوقت الحالى لما يكون الانحطاط مغلوب هيبقى مغلوب فى الفن برضه إن شاء الله

السؤال: يوم نفسك تعيشه مرتين الجواب: لا يوجد أنا نفسى فى أيام جديدة أجمل من أجمل اللى مر علىّ فى حياتى و ربنا الكريم

السؤال: موضوع مآ تحب تتكلم الجواب: الكورة السياسة أخطاء الناس أشباه الفن الأمور التقليدية اللى بزهق منها بسرعة

السؤال: 102630139220 الجواب: جزاك الله خيرا استفدت من القايمة و سعدت إن اسمى منهم

السؤال: واخدين عنى فكرة غلط انى الجواب: مش عارف بالظبط مش مهتم أوى بالحكاية دى يعنى

السؤال: هتعمل ايه لو مثلك الاعلى سقط من نظرك ؟؟؟؟؟ الجواب: ممكن يبقى ف حياتى نماذج أقتدى بيهم فى جوانب مختلفة بس ماعنديش مثل أعلى فى كل شىء إلا النبى صلى الله عليه و سلم

السؤال: كم هى نسبة ثقتك بنفسك الجواب: مش فاهم يعنى ايه ؟ مفهوم الثقة بالنفس عندى مش مفتوح أوى كده يعنى فى كل مجال و كل موقف عندى مستوى معين من الثقة بالنفس و لاحظ ى إنى قلت مستوى ماقلتش نسبة لأن ثقتى بنفسى تتناسب مع اللى هى فعلا قادرة تعمله أو ممكن تقدر تعمله بعد كده فمعيار النسبة نفسه بيتغير

السؤال: ما هى أطول كلمة فى القران الكريم وفى اى سورة ذكرت ؟؟؟ الجواب: فأسقيناكموه فى سورة الحجر على ما أذكر أما أطول كلمة صوتية الأطول فى النطق هى أتحاجّونّى لأن فيها 2 مد لازم 6 حركات

السؤال: قول حاجة للناس اللى بتحبك الجواب: أحبكم فى الله و ابقوا اسألوا

السؤال: ما يلفظ من قول إلا لديه رقيب عتيد يعني كل كلمة هتتكتب ونتحاسب عليها طيب الكلام العادي بتاعنا ده اللي مع اهلنا او اصحابنا اللي هو لا خير ولا شر الكلمة دي اللي لا هي حسنة ولا سيئة مين هيكتبها ملك اليمين ولا ملك الشمال الجواب: مش عارف ممكن تسالى حد متخصص فى الدراسات الشرعية

السؤال: وايه قواعدك انت ؟ الجواب: مانا قلتها الشرع ثم العقل ثم الضمير استفت قلبك ثم عرف المجتمع ماعنديش أحكام تفصيلية فى المسألة دى حتى الآن خاصة إن تعلمى للجانب الشرعى فيها لسة ماوصلش للمستوى اللى يريحنى

السؤال: ايه القواعد الصحيحه ف نظرك ؟ الجواب: الشرع ثم العقل ثم الضمير ثم العرف ده اتعملته من شخص مش من اجتهادى الشخصى لكنى اقتنعت بيه ماحبيتش أفرض عليك نظرتى للقواعد الصحيحة على كل حال

السؤال: المقصود بالحب هو الحب ال بين جنسين مختلفين الجواب: ممكن تكون مرحلة مراهقة و هتروح لحالها أحيانا ماتقدرش تسيطر على الشعور لكن تعرف تقلل حجمه شوية بإنك تشغل نفسك بأمور أخرى و الأهم من الشعور هنا هو التصرف إنك ماتخرجش عن القواعد الصحيحة

السؤال: بحس انى فاقدة الثقة ف نفسى وف نفس الوقت بثق فيها زيادة عن اللزوم تناقض غريب بمعنى انى بحس انى مليش مميزات او على الاقل مش بقدر استخدمها كويس وكمان بحس انى جاهلة لكن اللى حوالى شايفينى غير كده بحس انهم بيتكلمو عن واحدة تانية ممكن تكون اى حد الا انا ونفسى اعرف ايه اللى اداهم الفكرة دى عنى الجواب: اتأخرت فى إجابة السؤال ده فأعتذر و بعد شوية تأمل أعتقد إن الحل يكون بمعرفة النفس بإنصاف بدون ميل ليها أو عليها و ده يستلزم تجربة و تأمل ربنا يعينك و من ناحية تانية أحيانا اللى حوالينا بيشوفوا حاجات موجودة فينا احنا مش شايفينها و أحيانا بتكون فينا حاجات عمرهم ما يفهموها لو عرفتى تفرقى بين الاتنين صح تبقى كسبتى مكسب كبير أوى

السؤال: هتغير العالم ؟؟؟ الجواب: إن شاء الله

السؤال: ايه اكتر صفه بتحبها ف نفسك ؟ وايه احسن صفه فيك ؟ الجواب: أعتذر عن إجابة السؤال أخليها بينى و بين نفسى أحسن

السؤال: وآنآ صغيـر ه كنت آحسب الجواب: مش فاكر أصلا

السؤال: أكثر اسم أو صفة من صفات الله تعالى تشعر ي أنها بجانبك وقت الأزمات وماذا يمثل لك ي ؟ الجواب: مش حالة واحدة و بتتكرر كل موقف له طبيعته و اختلافاته

السؤال: انا عندى مشكله بس متتريقش انا بحب اى حد تقريبا بحب على نفسى 39 بحب بشكل مرضى عشان عندى فراغ عاطفى كبير ومش عارف اعمل ايه الجواب: مافهمتش المقصود بالحب

السؤال: عندك حجره لوحدك ؟؟ الجواب: سؤال شخصى بس عموما لا

السؤال: بتتهرب ليه من سؤال العيدية الجواب: من باب مداواة جروح النفس

السؤال: انت فين دلوقتى ؟ الجواب: فى حجرتى

السؤال: هل التغيير امر يفرضه عليك الواقع ؟ ام انت من تفرضه على نفسك الجواب: أحيانا و أحيانا مع تحفظى إلى حد ما على كلمة يفرضه الواقع

السؤال: انت قاعد عند صاحبك ؟ الجواب: دلوقتى لا ساعة السؤال مش عارف لأنى مش عارف السؤال كان الساعة كام بالظبط

السؤال: طول عمرك ذكى الجواب: ماشى

السؤال: ياعنى لو انت لوحدك وتعبان مش قادر تتحرك ؟ مين اول واحد هييجى فى بالك ؟ الجواب: السؤال مبهم الإجابة النموذجية إنى أدعى ربنا سبحانه و تعالى قبل أى شىء بس مش دايما بكون على الدرجة دى للأسف أما عن الناس فكل مشكلة ممكن تدعونى أتصل بحد مختلف لوحدى و تعبان و مش قادر أتحرك ممكن يبقى ليها معانى كتير برضه

السؤال: مين اسمه اول واحد هتتصل بيه لو حصلك حاجة ؟ الجواب: على حسب الحاجة

السؤال: احيانا بحس الذنب تجاه زمايلى لانى دايما مش بذاكر غير ليلة الامتحان واحيانا يومها الصبح ومبفتحش كتاب طول السنة وف الاخر بجيب الدرجات النهائية فى كل المواد تقريبامع ان زمايلى مجتهدين واذكياء لكنى اللى بطلع الاولى دايما ودى نعمة من عند ربنا المفروض اشكره عليها لكن بحس انى مستحقش ده وضميرى مش مستريح الجواب: أنا مش شايف فيها داعى للاحساس ده و لا حاجة ذلك فضل الله يؤتيه من يشاء و لا رادّ لفضله المهم هنا بقى إن زى ما واحد قال فى فيلم إن القوة الكبيرة معاها مسئولية كبيرة المسألة هنا بقى إنك تستغلى الوقت اللى بتوفريه ده كويس و تعتبرى ده شكر النعمة و الآية قالت اعملوا آل داوود شكرا و قليل من عبادىَ الشكور ربنا يجعلنى و إياكِ منهم بالإضافة لده ممكن تلاقى قدامك أحيانا ابتلاءات كبيرة أكبر من اللى حواليكى ساعتها افتكرى إن نعم ربنا عليكى برضه أكبر من غيرك

السؤال: يعني حضرتك تبع السيسي الجواب: لا

السؤال: إيه هو أكتر سؤال أتسألته ومس قلبك ؟؟ وإيه هو أكتر سؤال ماكنتش عاوز ترد عليه ؟؟ وإيه أكتر سؤال عملت فيها من بنها وقعدت تلف وتدور ؟؟ الجواب: يمكن ده أكتر سؤال مس قلبى 65651988973 و الاتنين التانيين مش فاكرهم صدقا